Suchinthana/ta-wikipedia huggingface dataset:
தாயின் மடியில்

தாயின் மடியில் 1964 ஆம் ஆண்டு வெளிவந்த தமிழ்த் திரைப்படமாகும். அதுர்த்தி சுப்பா ராவ் இயக்கத்தில் வெளிவந்த இத்திரைப்படத்தில் எம். ஜி. ஆர், பி. சரோஜா தேவி மற்றும் பலர் நடித்திருந்தனர். இது 18 திசம்பர் 1964 அன்று வெளியானது.

கதை 
குதிரை ஏற்ற வீரரான ராஜா ஒழுக்கமான வாழ்க்கை வாழ்ந்து வருகிறார். அவரும் தொழிலதிபர் பூபதி மகளும் காதலிக்கின்றனர். அநாதையாக அரிந்த ராஜா பல ஆண்டுகளுக்குப் பிறகு தன் தாயைப் பற்றியும் அவருக்கு இழைக்கப்பட்ட அநீதி குறித்தும் அறிந்துகொள்கிறார். தன் தாயிக்கு அநீதி இழைத்த தன் தந்தையை கண்டுபிடித்து பழிவாக்குவராக ராஜா சபதம் செய்கிறார். இறந்துவிட்டதாக கருதிய தன் தாயை ராஜா சந்தித்து மகிழ்கிறார். ஆனால் தந்தை பூபதிதான் என தன் தாயின் மூலமாக அறியும்போது அவர் அதிர்ச்சியடைகிறார்.

நடிப்பு 
திரைக்கலஞ்சியம் பகுதி-2 என்ற நூலைத் தழுவி எடுக்கப்பட்ட பட்டியல்.

நடிகர்கள்
ராஜாவாக ம. கோ. இராமச்சந்திரன் 
மா. நா. நம்பியார்
எம். ஆர். ராதா
நாகேஷ்
டி. எஸ். முத்தய்யா
திருப்பதிசாமி

நடிகைகள்
ஜீவாவாக சரோஜாதேவி 
பண்டரிபாய்
மனோரமா
கீதாஞ்சலி
ஜி. சகுந்தலா
லெட்சுமிபிரபா

தயாரிப்பு 
இப்படத்தை அன்னை பிலிம்ஸ் என்ற பதாகையின் கீழ் கே. ஆர் பாலன் தயாரித்தார். படத்தை ஏ. சுப்பாராவ் இயக்கினார். ஆர். ஆர். சந்திரன் ஒளிப்பதிவு செய்தார். இப்படத்திற்கான கதை, உரையாடலை சொர்ணம் எழுதினார்.

பாடல் 
இப்படத்திற்கு எஸ். எம். சுப்பையா நாயுடு இசையமைக்க, படல் வரிகளை  கண்ணதாசன், வாலி ஆகியோர் எழுதினர். "இராஜாத்தி காத்திருந்தாள்" பாடலுக்கு ம. கோ. இராவும், சரோஜாதேவியும் பொய்க்கால் குதிரை ஆட்டம் ஆடினார்கள். அது இரசிகர்களிடையே வரவேற்பைப் பெற்றது.

வெளியீடு 
இப்படம் 18 திசம்பர் 1964 அன்று வெளியானது. ஆனால் இது வெளியான 26 நாட்களிலேயே ம. கோ. இரா நடித்த எங்க வீட்டுப் பிள்ளை படமும் வெளியானதால் அது இப்படத்தின் வெற்றியை பாதிப்பதாக ஆனது.

இவற்றையும் பார்க்கவும்
 தமிழ்த் திரைப்படங்களின் பட்டியல், 1964

மேற்கோள்கள்

வெளி இணைப்புகள் 
 தாயின் மடியில்

1964 தமிழ்த் திரைப்படங்கள்‎
இந்தியத் தமிழ்த் திரைப்படங்கள்
எஸ். எம். சுப்பையா நாயுடு இசையமைத்த திரைப்படங்கள்
எம். ஜி. ஆர். நடித்த திரைப்படங்கள்
எம். என். நம்பியார் நடித்த திரைப்படங்கள்
எம். ஆர். ராதா நடித்த திரைப்படங்கள்
நாகேஷ் நடித்த திரைப்படங்கள்
சரோஜாதேவி நடித்த திரைப்படங்கள்
பண்டரிபாய் நடித்த தமிழ்த் திரைப்படங்கள்
மனோரமா நடித்த திரைப்படங்கள்
தெய்வத் திருமகள் (1964 திரைப்படம்)

தெய்வத் திருமகள் 1964 ஆம் ஆண்டு வெளிவந்த இந்தியத் தமிழ்த் திரைப்படமாகும். எம். எம். ஏ. சின்னப்ப தேவர் இயக்கத்தில் வெளிவந்த இத்திரைப்படத்தில் எஸ். ஏ. அசோகன், சந்திரகாந்தா மற்றும் பலர் நடித்திருந்தனர்.

மேற்கோள்கள் 
 

1964 தமிழ்த் திரைப்படங்கள்‎
இந்தியத் தமிழ்த் திரைப்படங்கள்
நாகேஷ் நடித்த திரைப்படங்கள்
எஸ். ஏ. அசோகன் நடித்த திரைப்படங்கள்
முத்துராமன் நடித்த திரைப்படங்கள்
மனோரமா நடித்த திரைப்படங்கள்
தொழிலாளி (திரைப்படம்)

தொழிலாளி (Thozhilali) 1964 ஆம் ஆண்டு வெளிவந்த தமிழ்த் திரைப்படமாகும். எம். ஏ. திருமுகம் இயக்கத்தில் வெளிவந்த இத்திரைப்படத்தில் எம். ஜி. ஆர், கே. ஆர். விஜயா மற்றும் பலரும் நடித்திருந்தனர்.

மேற்கோள்கள்

வெளி இணைப்புகள் 
 தொழிலாளி

1964 தமிழ்த் திரைப்படங்கள்‎
இந்தியத் தமிழ்த் திரைப்படங்கள்
கே. வி. மகாதேவன் இசையமைத்த தமிழ்த் திரைப்படங்கள்
எம். ஜி. ஆர். நடித்த திரைப்படங்கள்
கே. ஆர். விஜயா நடித்த திரைப்படங்கள்
எம். என். நம்பியார் நடித்த திரைப்படங்கள்
எஸ். ஏ. அசோகன் நடித்த திரைப்படங்கள்
நாகேஷ் நடித்த திரைப்படங்கள்
மனோரமா நடித்த திரைப்படங்கள்
உல்லாச பயணம் (திரைப்படம்)

உல்லாச பயணம் 1964 ஆம் ஆண்டு வெளிவந்த தமிழ்த் திரைப்படமாகும்.சத்யம் இயக்கத்தில் வெளிவந்த இத்திரைப்படத்தில் எஸ். எஸ். ராஜேந்திரன், விஜயகுமாரி மற்றும் பலர் நடித்திருந்தனர்.

இவற்றையும் பார்க்கவும்

 தமிழ்த் திரைப்படங்களின் பட்டியல், 1964

மேற்கோள்கள்

1964 தமிழ்த் திரைப்படங்கள்‎
இந்தியத் தமிழ்த் திரைப்படங்கள்
கே. வி. மகாதேவன் இசையமைத்த தமிழ்த் திரைப்படங்கள்
எஸ். எஸ். ராஜேந்திரன் நடித்த திரைப்படங்கள்
எம். ஆர். ராதா நடித்த திரைப்படங்கள்
எஸ். ஏ. அசோகன் நடித்த திரைப்படங்கள்
கே. ஏ. தங்கவேலு நடித்த திரைப்படங்கள்
வழி பிறந்தது

வழி பிறந்தது 1964 ஆம் ஆண்டு வெளிவந்த தமிழ்த் திரைப்படமாகும். ஏ. கே. வேலன் இயக்கத்தில் வெளிவந்த இத்திரைப்படத்தில் எஸ். எஸ். ராஜேந்திரன், விஜயகுமாரி மற்றும் பலர் நடித்திருந்தனர்.

மேற்கோள்கள்

இவற்றையும் பார்க்கவும்

 தமிழ்த் திரைப்படங்களின் பட்டியல், 1964

1964 தமிழ்த் திரைப்படங்கள்‎
இந்தியத் தமிழ்த் திரைப்படங்கள்
கே. வி. மகாதேவன் இசையமைத்த தமிழ்த் திரைப்படங்கள்
எஸ். எஸ். ராஜேந்திரன் நடித்த திரைப்படங்கள்
எம். ஆர். ராதா நடித்த திரைப்படங்கள்
வாழ்க்கை வாழ்வதற்கே

வாழ்க்கை வாழ்வதற்கே 1964 ஆம் ஆண்டு வெளிவந்த தமிழ்த் திரைப்படமாகும். கிருஷ்ணன்-பஞ்சு ஆகியோரின் இயக்கத்தில் வெளிவந்த இத்திரைப்படத்தில் ஜெமினி கணேசன், சரோஜா தேவி மற்றும் பலரும் நடித்திருந்தனர்.

இவற்றையும் பார்க்கவும் 

 தமிழ்த் திரைப்படங்களின் பட்டியல், 1964

மேற்கோள்கள்

1964 தமிழ்த் திரைப்படங்கள்‎
இந்தியத் தமிழ்த் திரைப்படங்கள்
விஸ்வநாதன் - இராமமூர்த்தி இசையமைத்த திரைப்படங்கள்
ஜெமினி கணேசன் நடித்துள்ள திரைப்படங்கள்
சரோஜாதேவி நடித்த திரைப்படங்கள்
கிருஷ்ணன்-பஞ்சு இயக்கிய திரைப்படங்கள்
எஸ். ஏ. அசோகன் நடித்த திரைப்படங்கள்
கே. ஏ. தங்கவேலு நடித்த திரைப்படங்கள்
வேட்டைக்காரன் (1964 திரைப்படம்)

வேட்டைக்காரன் (Vettaikkaran (1964 film)) 1964 ஆம் ஆண்டு சனவரி மாதம் 14 ஆம் தேதி வெளிவந்த தமிழ்த் திரைப்படமாகும். எம். ஏ. திருமுகம் இயக்கத்தில் வெளிவந்த இத்திரைப்படத்தில் எம். ஜி. ஆர், சாவித்திரி மற்றும் பலரும் நடித்திருந்தனர்.

பாடல்கள் 
 உன்னை அறிந்தால் (டி.எம். சௌந்தரராஜன்)
 கத நாயகன் கதை சொன்னான் (பி .சுசீலா, டி. எம். சௌந்தரராஜன்)
 கன்னனுக்கேத்தனை கோவிலோ (பி.சுசீலா)	
 சீட்டு கட்டு (AL. ராகவன், எல்.ஆர். ஈஸ்வரி)	
 மஞ்சள் முகமே வருக (பி.சுசீலா, டி. எம்.. சௌந்தரராஜன்)
 மெதுவா மெதுவா (பி.சுசீலா, டி. எம். சௌந்தரராஜன்)	
 வெள்ளி நிலா முற்றத்திலே (டி. எம். சௌந்தரராஜன்)

மேற்கோள்கள்

Vettaikaaran (1964), ராண்டார் கை, தி இந்து, பிப்ரவரி 20, 2016

வெளி இணைப்புகள் 
 வேட்டைக்காரன் பாடல்கள்
 

1964 தமிழ்த் திரைப்படங்கள்‎
இந்தியத் தமிழ்த் திரைப்படங்கள்
கே. வி. மகாதேவன் இசையமைத்த தமிழ்த் திரைப்படங்கள்
எம். ஜி. ஆர். நடித்த திரைப்படங்கள்
சாவித்திரி நடித்த திரைப்படங்கள்
நாகேஷ் நடித்த திரைப்படங்கள்
எம். ஆர். ராதா நடித்த திரைப்படங்கள்
எம். என். நம்பியார் நடித்த திரைப்படங்கள்
எஸ். ஏ. அசோகன் நடித்த திரைப்படங்கள்
மனோரமா நடித்த திரைப்படங்கள்
ஆசை முகம்

ஆசை முகம் (Aasai Mugam) 1965 ஆம் ஆண்டு திசம்பர் மாதம் 10 ஆம் தேதி வெளிவந்த தமிழ்த் திரைப்படமாகும். பி. புல்லையா இயக்கத்தில் வெளிவந்த இத்திரைப்படத்தில் எம். ஜி. ஆர், சரோஜாதேவி மற்றும் பலரும் நடித்திருந்தனர். எசு.எம். சுப்பையா நாயுடு இசையில் கவிஞர் வாலி பாடல்களை எழுதியிருந்தார்.

நடிகர்கள் 
 எம். ஜி. ராமச்சந்திரன்- மனோகர் 
 பி. சரோஜாதேவி செல்வியாக
 எம். என். நம்பியார்- வரதன் 
 நாகேஷ் சங்கர் 
 கே. டி. சந்தானம்- சிவசங்கரன் பிள்ளையாக 
 எஸ்.வி.ராமதாஸ்- வஜ்ரவேல்
 கே.ஆர். ராம்சிங்- டாக்டர். பிளாஸ்டிக் அறுவை சிகிச்சை நிபுணராக 
 ஆறுமுகம்- 
 கீதாஞ்சலி- கமலா 
 லட்சுமி பிரபா- மரகதம்
 சி.கே.சரஸ்வதி- பவானியாக
 கரிகோல் ராஜு- வரதரின் உதவியாளராக

படத்தின் குறிப்புகள் 
 இந்த படத்தில் முகம் மாற்றும் ஒட்டுறுப்பு அறுவை மருத்துவம் பற்றி எம். ஜி. ஆர் நடித்துள்ளார். 
 இந்த படத்தில் நடிகை சரோஜாதேவி அவர்கள் என்னை காதலித்தால் மட்டும் போதுமா என்ற பாடலில் நடிக்கும் போது சரோஜாதேவி இந்த திரைப்படத்தில் சரோஜாதேவி இடுப்பில் மீது நாகேஷ் ஒரு நகைச்சுவை காட்சியில் தாவி உட்கார்ந்து கொள்ளும் போது சரோஜாதேவிக்கு பயங்கரமான இடுப்பு வலி ஏற்பட்டு விட்டபோதிலும். 
 அவர் பாடலில் ஆட வைத்த இந்தி நடன ஆசிரியர் சுந்தரேஷ் சந்திரசேகர் என்பவர் சரோஜாதேவியின் இடுப்பு வலியை சிறிதும் பொருட்படுத்தாமல் ஆட வைத்து சுளுக்கு எடுத்துவிட்டார். என்று இந்த பாடலின் அனுபவத்தில் நடிகை சரோஜாதேவி அவர்கள் கூறியுள்ளார்.

மேற்கோள்கள்

வெளி இணைப்புகள்

1965 தமிழ்த் திரைப்படங்கள்‎
இந்தியத் தமிழ்த் திரைப்படங்கள்
எஸ். எம். சுப்பையா நாயுடு இசையமைத்த திரைப்படங்கள்
எம். ஜி. ஆர். நடித்த திரைப்படங்கள்
சரோஜாதேவி நடித்த திரைப்படங்கள்
எம். என். நம்பியார் நடித்த திரைப்படங்கள்
நாகேஷ் நடித்த திரைப்படங்கள்
ஆனந்தி (திரைப்படம்)

ஆனந்தி (Anandhi) 1965 ஆம் ஆண்டு திசம்பர் மாதம் வெளிவந்த தமிழ்த் திரைப்படமாகும். பி. நீலகண்டன் இயக்கிய இத்திரைப்படத்தின் கதை மற்றும் வசனத்தை எம். எஸ். சோலைமுத்து எழுதியிருந்தார். இப்படத்திற்கு எம். எஸ். விசுவநாதன் இசையமைத்திருந்தார். இத்திரைப்படத்தில் எஸ். எஸ். ராஜேந்திரன், சி. ஆர். விஜயகுமாரி, எம். ஆர். ராதா ஆகியோர் முக்கிய வேடங்களிலும், எம். என். நம்பியார், நாகேஷ், மனோரமா, எஸ். வி. சகஸ்ரநாமம், வி. கே. ராமசாமி ஆகியோர் இதர துணை வேடங்களிலும் நடித்திருந்தனர்.

நடிகர்கள் 
 எஸ். எஸ். ராஜேந்திரன் - சோமு 
 சி. ஆர். விஜயகுமாரி - ஆனந்தி 
 எம். ஆர். ராதா - அம்பலவாணன் (ஆனந்தியின் தந்தை)
 நாகேஷ் - தம்பி துரை 
 எம். என். நம்பியார் - நித்தியானந்தம்
 மனோரமா - மனோரஞ்சிதம்
 வி. கே. ராமசாமி மாசிலாமணி
 எஸ். வி. சகஸ்ரநாமம் - தர்மலிங்கம் (சோமு, சிவகாமியின் தந்தை)
 மணிமாலா - சிவகாமி (சோமுவின் சகோதரி)
 உதய சந்திரிகா

பாடல்கள் 

எம். எஸ். விசுவநாதன் இசையமைத்த இத்திரைப்படத்தில் இடம்பெற்ற அனைத்துப் பாடல்களையும் கண்ணதாசன் எழுதியிருந்தார்.

இவற்றையும் பார்க்கவும்
 தமிழ்த் திரைப்படங்களின் பட்டியல், 1965

மேற்கோள்கள்

வெளியிணைப்புகள் 
 
 

1965 தமிழ்த் திரைப்படங்கள்‎
இந்தியத் தமிழ்த் திரைப்படங்கள் 
விஸ்வநாதன் - இராமமூர்த்தி இசையமைத்த திரைப்படங்கள்
எஸ். எஸ். ராஜேந்திரன் நடித்த திரைப்படங்கள்
எம். ஆர். ராதா நடித்த திரைப்படங்கள்
நாகேஷ் நடித்த திரைப்படங்கள்
எம். என். நம்பியார் நடித்த திரைப்படங்கள்
மனோரமா நடித்த திரைப்படங்கள்
வி. கே. ராமசாமி நடித்த திரைப்படங்கள்
எஸ். வி. சகஸ்ரநாமம் நடித்த திரைப்படங்கள்
அன்புக்கரங்கள்

அன்புக்கரங்கள் (Anbu Karangal) 1965 ஆம் ஆண்டு பிப்ரவரி மாதம் 19 ஆம் தேதியன்று  வெளிவந்த தமிழ்த் திரைப்படமாகும். கே. சங்கர் இயக்கத்தில் வெளிவந்த இத்திரைப்படத்தில் சிவாஜி கணேசன், தேவிகா மற்றும் பலரும் நடித்திருந்தனர்.

நடிகர்கள் 

 சிவாஜி கணேசன் - சிவராமன்
 தேவிகா - அன்னம் 
 கே. பாலாஜி - கண்ணன்
 நாகேஷ் - திருப்பதி
 வி. கே. ராமசாமி - சூடாமணி 
 ஓ. ஏ. கே. தேவர்
 பி. டி. சம்பந்தம்
 மணிமாலா - ஆனந்தி 
 மனோரமா - பொன்னம்மாள் 
 சீதாலட்சுமி - குணவதி 
 ஜி. சகுந்தலா - உமா 
 இலட்சுமி பிரபா - இலட்சுமி 
 எஸ். டி. சுப்புலட்சுமி - நல்லம்மாள் 
 பேபி சகீலா - கண்மணி

பாடல்கள் 
ஆர். சுதர்சனம் இசையமைத்த இத்திரைப்படத்தில் இடம்பெற்ற அனைத்துப் பாடல்களையும் வாலி எழுதியிருந்தார்.

மேற்கோள்கள்

வெளி இணைப்புகள் 
 

1965 தமிழ்த் திரைப்படங்கள்‎
இந்தியத் தமிழ்த் திரைப்படங்கள்
ஆர். சுதர்சனம் இசையமைத்த திரைப்படங்கள்
சிவாஜி கணேசன் நடித்த திரைப்படங்கள்
தேவிகா நடித்த திரைப்படங்கள்
நாகேஷ் நடித்த திரைப்படங்கள்
வி. கே. ராமசாமி நடித்த திரைப்படங்கள்
மனோரமா நடித்த திரைப்படங்கள்
என்னதான் முடிவு

என்ன தான் முடிவு (Ennathan Mudivu) 1965 ஆம் ஆண்டு ஆகத்து மாதம் 13 ஆம் தேதியன்று வெளிவந்த தமிழ்த் திரைப்படமாகும். and distributed by One Films Corporation. கே. எஸ். கோபாலகிருஷ்ணன் இயக்கத்தில் வெளிவந்த இத்திரைப்படத்தில் ஏ. வி. எம். ராஜன், வசந்தி மற்றும் பலரும் நடித்திருந்தனர்.

இவற்றையும் பார்க்கவும் 
 தமிழ்த் திரைப்படங்களின் பட்டியல், 1965

மேற்கோள்கள்

வெளி இணைப்பு 
 

1965 தமிழ்த் திரைப்படங்கள்‎
இந்தியத் தமிழ்த் திரைப்படங்கள்
ஆர். சுதர்சனம் இசையமைத்த திரைப்படங்கள்
தமிழ்ப் புதினங்களை அடிப்படையாக கொண்ட திரைப்படங்கள்
நாகேஷ் நடித்த திரைப்படங்கள்
இரவும் பகலும்

இரவும் பகலும் (Iravum Pagalum) 1965 ஆம் ஆண்டு சனவரி மாதம் 14 ஆம் தேதியன்று பொங்கல் பண்டிகைக்கு வெளிவந்த தமிழ்த் திரைப்படமாகும். ஜோசப் தளியத் இயக்கத்தில் வெளிவந்த இத்திரைப்படத்தில் ஜெய்சங்கர், வசந்தா மற்றும் பலர் நடித்திருந்தனர். டி.ஆர் பாப்பா இசையில் ஆலங்குடி சோமு பாடல்களை எழுதியிருந்தார்.

மேற்கோள்கள்

உசாத்துணை 
 Iravum Pagalum 1965 - தி இந்து (ஆங்கிலம்) நாளிதழில் ராண்டார் கை எழுதிய கட்டுரை 

1965 தமிழ்த் திரைப்படங்கள்‎
இந்தியத் தமிழ்த் திரைப்படங்கள்
டி. ஆர். பாப்பா இசையமைத்த திரைப்படங்கள்
நாகேஷ் நடித்த திரைப்படங்கள்
ஜெய்சங்கர் நடித்த திரைப்படங்கள்
எஸ். ஏ. அசோகன் நடித்த திரைப்படங்கள்
இதயக்கமலம்

இதயக் கமலம் (Idhaya Kamalam) 1965 ஆம் ஆண்டு ஆகத்து மாதம் 27 ஆம் தேதியன்று வெளிவந்த தமிழ்த் திரைப்படமாகும்.  ஸ்ரீகாந்த் இயக்கத்தில் வெளிவந்த இத்திரைப்படத்தில் ரவிச்சந்திரன், கே. ஆர். விஜயா மற்றும் பலர் நடித்திருந்தனர்.

நடிகர்கள் 

 கே. ஆர். விஜயா - கமலா, விமலா (இரட்டை வேடம்)
 சீலா
 குமாரி ருக்மணி
 சி. ஆர். லட்சுமி
 ரவிச்சந்திரன்
 டி. எஸ். பாலையா
 எஸ். வி. சகஸ்ரநாமம்
 ஆர். எஸ். மனோகர்
 கே. பாலாஜி
 சிறீராம் 
 'ஜெயக்கொடி' நடராசன் 
 பிரபாகர்
 எசு. ஆர். தட்சிணாமூர்த்தி
 ஆரணி இராமசாமி

துணுக்குகள்

இப்படம் சுனில்தத் சாதனா நடித்த "மேரா சாயா" என்னும் இந்தித் திரைப்படத்தின் மறுவாக்கமாகும். ரவிச்சந்திரன் கதாநாயகனாக நடித்த இந்த வண்ணப்படத்தில் கே.ஆர்.விஜயா இரு வேடமேற்றிருந்தார்.

ஒலிப்பதிவு 

இதில் கே. வி. மகாதேவன் இசையமைப்பில் பி. பி. ஸ்ரீனிவாஸ் மற்றும் பி. சுசீலா பாடிய பாடல்கள் அனைத்துமே பிரபலமாயின. இந்திப் படத்தின் மறுவாக்கமாக இருந்தபோதிலும், பாடல்கள் அவற்றின் சாயலில் அமையாது இருந்தது இப்படத்தின் சிறப்பம்சம்.

பாடல்கள்

இவற்றையும் பார்க்கவும்
 தமிழ்த் திரைப்படங்களின் பட்டியல், 1965

மேற்கோள்கள்

உசாத்துணை 
 இதயக்கமலம்
 

1965 தமிழ்த் திரைப்படங்கள்‎
இந்தியத் தமிழ்த் திரைப்படங்கள்
கே. வி. மகாதேவன் இசையமைத்த தமிழ்த் திரைப்படங்கள்
நாகேஷ் நடித்த திரைப்படங்கள்
கே. ஆர். விஜயா நடித்த திரைப்படங்கள்
ரவிச்சந்திரன் நடித்த திரைப்படங்கள்
காக்கும் கரங்கள்

காக்கும் கரங்கள் 1965 ஆம் ஆண்டு வெளிவந்த தமிழ்த் திரைப்படமாகும். ஏ. சி. திருலோகச்சந்தர் இயக்கத்தில் வெளிவந்த இத்திரைப்படத்தில் எஸ். எஸ். ஆர், விஜயகுமாரி மற்றும் பலரும் நடித்திருந்தனர்.

மேற்கோள்கள்

இவற்றையும் பார்க்கவும்
 தமிழ்த் திரைப்படங்களின் பட்டியல், 1965

1965 தமிழ்த் திரைப்படங்கள்‎
இந்தியத் தமிழ்த் திரைப்படங்கள்
கே. வி. மகாதேவன் இசையமைத்த தமிழ்த் திரைப்படங்கள்
எஸ். எஸ். ராஜேந்திரன் நடித்த திரைப்படங்கள்
சி. ஆர். விஜயகுமாரி நடித்த திரைப்படங்கள்
சிவகுமார் நடித்த திரைப்படங்கள்
கலங்கரை விளக்கம் (திரைப்படம்)

கலங்கரை விளக்கம் () என்பது 1965 ஆம் ஆண்டு வெளிவந்த தமிழ் அதிரடித் திரைப்படமாகும். கே. சங்கர் இயக்கத்தில் வெளிவந்த இத்திரைப்படத்தில் எம். ஜி. ஆர், பி. சரோஜாதேவி மற்றும் பலர் நடித்திருந்தனர்.  இது வெர்டிகோ (1958) என்ற அமெரிக்க திரைப்படத்தின் பாதிப்பில் உருவானது.[2][3] இப்படம் 28 ஆகத்து 1965 அன்று வெளியானது.

கதை 
வழக்கறிஞரான இரவி (ம.கோ.இரா), தன் நண்பர் மருத்துவர் கோபாலை (வி. கோபாலகிருஷ்ணன்) சந்திக்க மாமல்லபுரம் வருகிறார். சாலையில் நடமாடும் ஒரு பெண்ணான நீலா (சரோஜாதேவி) கலங்கரை விளக்கம் நோக்கி ஓடுகிறாள். பின்னர் நான் நரசிம்ம பல்லவனிடம் செல்கிறேன் என்று தற்கொலைக்கு முயல்கிறாள். அவளை இரவி காப்பாற்றுகிறார். நீலா தன்னை சிவகாமியாகவும் (சிவகாமியின் சபதம் கதை மாந்தர்) இரவியை நரசிம்ம பல்லவனாகவும் நினைக்கிறாள். மனநலம் பாதிக்கபட்டவள் அவள் என்று தெரியவருகிறது. அவளை குணப்படுத்த நண்பர் மருத்துவர் கோபாலின் ஆலோசனையின் பேரில் இரவி நீலாவின் வீட்டிலேயே தங்குகிறார்.

இதற்கிடையில் நீலாவின் சித்தப்பா நாகராசன் (நம்பியார்) நீலாவையும், தன் சித்தப்பாவையும் கொன்று சொத்துக்களை அபகரிக்க நினைக்கிறார். மனநலம் குணமாகிவரும் நீலா ஒரு கட்டத்தில் தற்கொலை செய்து கொள்கிறாள். அவள் தந்தையும் தூக்கமாத்திரை உண்டு இறந்துவிடுகிறார். நீல இறந்த சோகத்தில் உள்ள இரவி நீலாவைப் போன்ற தோற்றம் கொண்ட மல்லிகாவைச் சந்திக்கிறார். மல்லிகாவை திருமணம் செய்துகொண்ட இரவி, நீலா கொல்லப்பட்டதையும் அதற்கு பின் இருந்த நாகராஜின் சதியை எப்படி கண்டுபிடிக்கிறார் என்பதே கதை.

நடிப்பு 
 இரவியாகவும், "பொன்னெழில் பூத்தது" பாடலில் நரசிம்ம பல்லவனாகவும் ம. கோ. இராமச்சந்திரன் 
 நீலாவாகவும் மல்லிகாவாகவும், "பொன்னெழில் பூத்தது" பாடலில் சிவகாமியாகவும் சரோஜாதேவி 
 நாகராசனாக மா. நா. நம்பியார் 
 கோபாலாக வி. கோபாலகிருட்டிணன் 
 நீலாவின் தந்தையாக கே. டி. சந்தானம் 
 தேவாவாக ஏ. வீரப்பன் 
 திருமலையாக எஸ். எம். திருப்பதிசுவாமி
 கௌரியாக ஜி. சகுந்தலா 
 மோகினாயாக மனோரமா

பாடல் 
இப்படத்திற்கு ம. சு. விசுவநாதன் இசையமைத்தார். "பல்லவன் பல்லவி" பாடல் நீலாம்பரி இராகத்தில் அமைந்தது.

வெளியீடும் வரவேற்பும் 
கலங்கரை விளக்கம் 28 ஆகத்து 1965 அன்று வெளியானது. எம்ஜியார் பிக்சர்ஸ் மூலம் விநியோகிக்கப்பட்டது. ஸ்போர்ட் அண்ட் பேஸ்டைமின் டி. எம். ராமச்சந்திரன், கே. சங்கரின் இயக்கத்தை "குறிப்பிடத்தக்கதாக இல்லை" என்று விமர்சித்தார், மேலும் "சில இடங்களில் அவரது பணி அநாகரீகமாகவும், அவசர வேலைக்கான அடையாளங்களைக் கொண்டுள்ளன" என்றும் குறிப்பிட்டார். தம்புவின் ஒளிப்பதிவை, குறிப்பாக மைசூர் மற்றும் மாமல்லபுரத்தின் படப்பிடிப்பை கல்கி பாராட்டியது.

இவற்றையும் பார்க்கவும் 
 தமிழ்த் திரைப்படங்களின் பட்டியல், 1965

மேற்கோள்கள்

வெளி இணைப்புகள் 
 கலங்கரை விளக்கம்

1965 தமிழ்த் திரைப்படங்கள்
இந்தியத் தமிழ்த் திரைப்படங்கள்
எம். எஸ். விஸ்வநாதன் இசையமைத்த திரைப்படங்கள்
எம். ஜி. ஆர். நடித்த திரைப்படங்கள்
சரோஜாதேவி நடித்த திரைப்படங்கள்
நாகேஷ் நடித்த திரைப்படங்கள்
மனோரமா நடித்த திரைப்படங்கள்
எம். என். நம்பியார் நடித்த திரைப்படங்கள்
கல்யாண மண்டபம் (திரைப்படம்)

கல்யாண மண்டபம் 1965 ஆம் ஆண்டு வெளிவந்த தமிழ்த் திரைப்படமாகும். மா. ரா. இயக்கத்தில் வெளிவந்த இத்திரைப்படத்தில் சி. எல். ஆனந்தன், கே. ஆர். விஜயா மற்றும் பலர் நடித்திருந்தனர்.

இவற்றையும் பார்க்கவும் 
 தமிழ்த் திரைப்படங்களின் பட்டியல், 1965

மேற்கோள்கள்

1965 தமிழ்த் திரைப்படங்கள்‎
இந்தியத் தமிழ்த் திரைப்படங்கள்
ரவிச்சந்திரன் நடித்த திரைப்படங்கள்
கே. ஆர். விஜயா நடித்த திரைப்படங்கள்
கன்னித்தாய் (திரைப்படம்)

கன்னித் தாய் 1965 ஆம் ஆண்டு வெளிவந்த தமிழ்த் திரைப்படமாகும். எம். ஏ. திருமுகம் இயக்கத்தில் வெளிவந்த இத்திரைப்படத்தில் எம். ஜி. ஆர், ஜெயலலிதா மற்றும் பலரும் நடித்திருந்தனர்.

நடிகர்கள்
எம். ஜி. ஆர்
ஜெயலலிதா

மேற்கோள்கள்

வெளி இணைப்புகள் 
 ஐஎம்டிபி தளத்தில்

1965 தமிழ்த் திரைப்படங்கள்‎
இந்தியத் தமிழ்த் திரைப்படங்கள்
கே. வி. மகாதேவன் இசையமைத்த தமிழ்த் திரைப்படங்கள்
எம். ஜி. ஆர். நடித்த திரைப்படங்கள்
ஜெயலலிதா நடித்த திரைப்படங்கள்
கார்த்திகைத்தீபம் (திரைப்படம்)

கார்த்திகைத்தீபம் 1965 ஆம் ஆண்டு வெளிவந்த தமிழ்த் திரைப்படமாகும். ஏ. காசிலிங்கம் இயக்கத்தில் வெளிவந்த இத்திரைப்படத்தில் அசோகன், வசந்தா மற்றும் பலரும் நடித்திருந்தனர். இப்படத்துக்கு சுதர்சனம் இசையமைத்திருந்தார்.

நடிகர்கள்
 எஸ். ஏ. அசோகன் - பசுபதி
 கே. விஜயன் - கனகசபை
 எஸ். ராமதாஸ் - நமச்சிவாயம்
 கரிக்கோல் ராஜு - கணபதி
 மாஸ்டர் முரளி - முரளி
 சதன் - வேணு
 சங்கர் ஜெய் சோமு
 என். எஸ். நாராயணபிள்ளை
 தண்டபாணி
 சி. வசந்தா - பூர்ணம்
 லீலாவதி - தங்கம்
 ஜி. சகுந்தலா - டாக்டர் சத்தியபாமா
 சி. ஐ. டி. சகுந்தலா - சந்திரா
 பேபி கலா - கலா
 ஜெயந்தி - மைதிலி
 திருச்சி காமாட்சி - சிவகாமி
 வனமாலா
 யசோதா

பாடல்கள்
திரைப்படத்துக்கு இசையமைத்தவர் ஆர். சுதர்சனம். பாடல்களை இயற்றியவர்: ஆலங்குடி சோமு.

உசாத்துணை

வெளி இணைப்புகள்
 
 
 </ref>

1965 தமிழ்த் திரைப்படங்கள்
இந்தியத் தமிழ்த் திரைப்படங்கள்
ஆர். சுதர்சனம் இசையமைத்த திரைப்படங்கள்
இந்திய நாடகத் திரைப்படங்கள்
எஸ். ஏ. அசோகன் நடித்த திரைப்படங்கள்
காட்டு ராணி

காட்டு ராணி (Kaattu Rani) 1965 ஆம் ஆண்டு வெளிவந்த தமிழ்த் திரைப்படமாகும். எம். ஏ. திருமுகம் இயக்கத்தில் வெளிவந்த இத்திரைப்படத்தில் எஸ். ஏ. அசோகன், கே. ஆர். விஜயா மற்றும் பலரும் நடித்திருந்தனர்.

பாடல்கள்
திரைப்படத்துக்கு இசையமைத்தவர் பி. எஸ். திவாகர். பாடல்களை யாத்தவர் கண்ணதாசன். பஞ்சு அருணாசலம், இராம. முத்தையா ஆகியோர் பாடலாசிரியரின் உதவியாளர்களாகப் பணியாற்றினர். டி. எம். சௌந்தரராஜன், பி. சுசீலா ஆகியோர் பின்னணி பாடினார்கள்.

மேற்கோள்கள் 

1965 தமிழ்த் திரைப்படங்கள்‎
இந்தியத் தமிழ்த் திரைப்படங்கள் 
கே. ஆர். விஜயா நடித்த திரைப்படங்கள்
எஸ். ஏ. அசோகன் நடித்த திரைப்படங்கள்
வி. கே. ராமசாமி நடித்த திரைப்படங்கள்
குழந்தையும் தெய்வமும்

குழந்தையும் தெய்வமும் 1965 ஆம் ஆண்டு கிருஷ்ணன்-பஞ்சு  இயக்கத்தில் வெளிவந்த குழந்தைகள் தமிழ்த் திரைப்படமாகும். இது அமெரிக்கத் திரைப்படமான தி பேரண்ட் ட்ராப் (1961) ஐ அடிப்படையாகக் கொண்டதாகும். அது எரிச் காஸ்ட்னரின் 1949 ஆம் ஆண்டய செர்மன் புதினமான லிசா அண்ட் லோட்டியை அடிப்படையாகக் கொண்டது.  இத்திரைப்படத்தில் ஜெய்சங்கர், ஜமுனா ஆகியோர் முதன்மை வேடங்களில் நடிக்க நாகேஷ், சுந்தர்ராஜன், ஜி. வரலட்சுமி, சாந்தா, குட்டி பத்மினி, எம். எஸ். எஸ். பாகாயம், வி. ஆர். திலகம் ஆகியோர் துணை வேடங்களில் நடித்தனர். பிரிந்த பெற்றோரை மீண்டும் சேர்க்க முயற்சிக்கும் இரட்டை சகோதரிகளின் கதையை இது சொல்கிறது.

ஏவிஎம் புரொடக்சன்ஸ் தயாரித்து எம். எஸ். விஸ்வநாதன் இசையமைத்த இப்படம் 19 நவம்பர் 1965 அன்று வெளியானது. இது வணிக ரீதியாக வெற்றி பெற்றது, மேலும் தமிழில் சிறந்த திரைப்படத்திற்கான தேசிய திரைப்பட விருதைப் பெற்றது. இப்படத்தை கிருஷ்ணன்–பஞ்சு இரண்டு முறை மறு ஆக்கம் செய்தனர்; தெலுங்கில் லேத மனசுலு (1966) என்றும், இந்தியில் தோ கலியான் (1967) என்றும் மறு ஆக்கம் செய்தனர். மேலும் இது இது மலையாளத்தில் சேதுபந்தனம் (1974) என்றும் கன்னடத்தில் மக்களா பாக்யா (1976) என்றும் மறுஆக்கம் செய்யப்பட்டது.

கதை 
தனியார் போக்குவரத்து நிறுவனத்தின் உரிமையாளரான அலமேலு (ஜி. வரலட்சுமி) பணத் திமிர் கொண்டவர். அவரின் மகளான பாமா என்னும் சத்யபாமாவும் (ஜமுனா) சந்திரசேகர் என்னும் சேகரும் (ஜெய்சங்கர்) காதலிக்கின்றனர். இருவருக்கும் திருமணம் ஆகி, சேகர் வீட்டோடு மாப்பிளை ஆகிறார். மாமியார் அலமேலுவால் வீட்டோடு மாப்பிளையாக உள்ள சந்திரசேகரை அவ்வப்போது அவமானங்களை எதிர்கொள்கிறார். சத்தியபாமாவுக்கும், சந்திரசேகருக்கும் இரட்டைப் பெண் பிள்ளைகள் பிறக்கின்றனர் (லலிதா, பத்மினி). ஒரு கட்டத்தில் மாமியாரின் அவமானங்களைப் பொறுக்க முடியாத சந்திரசேகர் வீட்டைவிட்டு வெளியேறுகிறார். இதனால் இரட்டையர்களான லலிதாவும் பத்மினியும் பிறந்த சிலகாலத்திலேயே பிரிந்து விடுகின்றனர். ஓரளவு வளர்ந்த பின்னர், சகோதரிகள் தங்கள் பெற்றோரை மீண்டும் ஒன்றுசேர்க்க முடிவு செய்கிறார்கள், அதற்காக திட்டமிட்டு வேலை செய்கிறார்கள்.

நடிப்பு 
 ஜெய்சங்கர்- சந்திரசேகராக "சேகர்"
 ஜமுனா- சத்யபாமா "பாமா"வாக 
 குட்டி பத்மினி லலிதா "லல்லி" மற்றும் பத்மினி "பாப்பி"
 ஜி. வரலட்சுமி- அலமேலு 
 நாகேஷ் சுந்தரம் 
 மேஜர் சுந்தரராஜன் - ராமலிங்கமாக
 நிர்மளாவாக சாந்தா
 வி.ஆர் திலகம்- பங்கஜமாக 
 எம்எஸ்எஸ் பாகாயம்- சோகுசம்மாவாக

இசை

மேற்கோள்கள்

நூல்பட்டியல் 
 
 

1965 தமிழ்த் திரைப்படங்கள்
இந்தியத் தமிழ்த் திரைப்படங்கள்
இந்திய நாடகத் திரைப்படங்கள்
கிருஷ்ணன்-பஞ்சு இயக்கிய திரைப்படங்கள்
எம். எஸ். விஸ்வநாதன் இசையமைத்த திரைப்படங்கள்
ஜெய்சங்கர் நடித்த திரைப்படங்கள்
நாகேஷ் நடித்த திரைப்படங்கள்
மேஜர் சுந்தரராஜன் நடித்த திரைப்படங்கள்
மகனே கேள்

மகனே கேள் (Maganey Kel) 1965 ஆம் ஆண்டு வெளிவந்த தமிழ்த் திரைப்படமாகும்.வி. ஸ்ரீநிவாசன் இயக்கத்தில் வெளிவந்த இத்திரைப்படத்தில் எஸ். எஸ். ஆர், புஷ்பலதா மற்றும் பலரும் நடித்திருந்தனர். விசுவநாதன் ராமமூர்த்தி இசையில் பட்டுக்கோட்டை கல்யாணசுந்தரம் பாடல்களை எழுதியிருந்தார்.

மேற்கோள்கள்

வெளி இணைப்புகள் 
 
1965 தமிழ்த் திரைப்படங்கள்‎
இந்தியத் தமிழ்த் திரைப்படங்கள்
விஸ்வநாதன் - இராமமூர்த்தி இசையமைத்த திரைப்படங்கள்
எஸ். எஸ். ராஜேந்திரன் நடித்த திரைப்படங்கள்
நாணல் (திரைப்படம்)

நாணல் (Naanal (film)) 1965 ஆம் ஆண்டு டிசம்பர் மாதம் 24 ஆம் தேதியன்று வெளிவந்த தமிழ்த் திரைப்படமாகும். கே. பாலச்சந்தர் இயக்கத்தில் வெளிவந்த இத்திரைப்படத்தில் மேஜர் சுந்தரராஜன், கே. ஆர். விஜயா மற்றும் பலரும் நடித்திருந்தனர். வி. குமார் இசையமைப்பில் ஆலங்குடி சோமுவும் சுரதாவும் பாடல்கள் எழுதினர்.

மேற்கோள்கள்

வெளி இணைப்புகள் 
 

1965 தமிழ்த் திரைப்படங்கள்‎
இந்தியத் தமிழ்த் திரைப்படங்கள்
கே. பாலசந்தர் இயக்கிய தமிழ்த் திரைப்படங்கள்
வி. குமார் இசையமைத்த தமிழ்த் திரைப்படங்கள்
கே. ஆர். விஜயா நடித்த திரைப்படங்கள்
முத்துராமன் நடித்த திரைப்படங்கள்
மேஜர் சுந்தரராஜன் நடித்த திரைப்படங்கள்
சௌகார் ஜானகி நடித்த திரைப்படங்கள்
நாகேஷ் நடித்த திரைப்படங்கள்
நீ

நீ (Nee!) 1965 ஆம் ஆண்டு ஆகத்து மாதம் 21 ஆம் தேதியன்று வெளிவந்த தமிழ்த் திரைப்படமாகும். டி. ஆர். ராமண்ணா மற்றும் கனகசண்முகம் இயக்கத்தில் வெளிவந்த இத்திரைப்படத்தில் ஜெய்சங்கர், ஜெயலலிதா மற்றும் பலரும் நடித்திருந்தனர். இப்படத்தின் பாடல்களை எழுதியவர் வாலி. வர்த்தக ரீதியாக திரைப்படம் வெற்றி பெற்றது.

பாடல்கள் 
இத்திரைப்படத்திற்கு எம். எஸ். விஸ்வநாதன் இசையமைத்திருந்தார். பாடல் வரிகளை கவிஞர் வாலி எழுதியிருந்தார்.

மேற்கோள்கள்

வெளி இணைப்புகள் 
 
1965 தமிழ்த் திரைப்படங்கள்‎
இந்தியத் தமிழ்த் திரைப்படங்கள்
எம். எஸ். விஸ்வநாதன் இசையமைத்த திரைப்படங்கள்
ஜெயலலிதா நடித்த திரைப்படங்கள்
நாகேஷ் நடித்த திரைப்படங்கள்
ஜெய்சங்கர் நடித்த திரைப்படங்கள்
பண்டரிபாய் நடித்த தமிழ்த் திரைப்படங்கள்
நீலவானம்

நீலவானம் (Neela Vaanam) 1965 ஆம் ஆண்டு திசம்பர் மாதம் 10 ஆம் தேதி வெளிவந்த தமிழ்த் திரைப்படமாகும். பி. மாதவன் இயக்கத்தில் வெளிவந்த இத்திரைப்படத்தில் சிவாஜி கணேசன், தேவிகா, ராஜஸ்ரீ மற்றும் பலரும் நடித்திருந்தனர். சிவாஜி திரைப்பட நிறுவனம் படத்தை வெளியிட்டது.
கே.பாலச்சந்தரின் திரைக்கதை மற்றும் வசனத்தைப் பாராட்டிய கல்கி பத்திரிகை பாடல்களை விமர்சனம் செய்தது.

மேற்கோள்கள்

வெளி இணைப்புகள் 
 

1965 தமிழ்த் திரைப்படங்கள்‎
இந்தியத் தமிழ்த் திரைப்படங்கள்
எம். எஸ். விஸ்வநாதன் இசையமைத்த திரைப்படங்கள்
சிவாஜி கணேசன் நடித்த திரைப்படங்கள்
தேவிகா நடித்த திரைப்படங்கள்
எஸ். வி. சகஸ்ரநாமம் நடித்த திரைப்படங்கள்
வி. கே. ராமசாமி நடித்த திரைப்படங்கள்
நாகேஷ் நடித்த திரைப்படங்கள்
ஒரு விரல்

ஒரு விரல் (Oru Viral) 1965 ஆம் ஆண்டு வெளிவந்த தமிழ்த் திரைப்படமாகும். சல்வந்தர் பெர்னாண்டஸ் தயாரிப்பில் வெளிவந்த இத்திரைப்படத்தில் பண்டரிநாத், தங்கம் மற்றும் பலர் நடித்திருந்தனர்.

மேற்கோள்கள் 

1965 தமிழ்த் திரைப்படங்கள்‎
இந்தியத் தமிழ்த் திரைப்படங்கள்
திகில் திரைப்படங்கள்
வேதா இசையமைத்த திரைப்படங்கள்
தேங்காய் சீனிவாசன் நடித்த திரைப்படங்கள்
படித்த மனைவி

படித்த மனைவி (Paditha Manaivi) 1965 ஆம் ஆண்டு சனவரி மாதம் முதல் தேதியன்று வெளிவந்த தமிழ்த் திரைப்படமாகும். என். கிருஷ்ணசாமி இயக்கத்தில் வெளிவந்த இத்திரைப்படத்தில் எஸ். எஸ். ஆர், விஜயகுமாரி மற்றும் பலர் நடித்திருந்தனர். கே.வி.மகாதேவன் இப்படத்திற்கு இசையமைத்திருந்தார்.

இவற்றையும் பார்க்கவும்
 தமிழ்த் திரைப்படங்களின் பட்டியல், 1965

மேற்கோள்கள்

1965 தமிழ்த் திரைப்படங்கள்‎
இந்தியத் தமிழ்த் திரைப்படங்கள்
கே. வி. மகாதேவன் இசையமைத்த தமிழ்த் திரைப்படங்கள்
எஸ். எஸ். ராஜேந்திரன் நடித்த திரைப்படங்கள்
எம். ஆர். ராதா நடித்த திரைப்படங்கள்
பழநி (திரைப்படம்)

பழநி (Pazhani (1965 film)) 1965 ஆம் ஆண்டு சனவரி மாதம் 14 ஆம் தேதி வெளிவந்த தமிழ்த் திரைப்படமாகும். ஏ. பீம்சிங் இயக்கத்தில் வெளிவந்த இத்திரைப்படத்தில் சிவாஜி கணேசன், தேவிகா, எஸ். எஸ். ராஜேந்திரன் மற்றும் பலரும் நடித்திருந்தனர். விசுவநாதன் ராமமூர்த்தி இசையில்  கண்ணதாசன் பாடல்களை எழுதியிருந்தார்.

மேற்கோள்

நூல் பட்டியல்

வெளி இணைப்புகள் 
 

1965 தமிழ்த் திரைப்படங்கள்‎
இந்தியத் தமிழ்த் திரைப்படங்கள்
விஸ்வநாதன் - இராமமூர்த்தி இசையமைத்த திரைப்படங்கள்
எஸ். எஸ். ராஜேந்திரன் நடித்த திரைப்படங்கள்
சிவாஜி கணேசன் நடித்த திரைப்படங்கள்
தேவிகா நடித்த திரைப்படங்கள்
முத்துராமன் நடித்த திரைப்படங்கள்
டி. எஸ். பாலையா நடித்த திரைப்படங்கள்
எம். ஆர். ராதா நடித்த திரைப்படங்கள்
நாகேஷ் நடித்த திரைப்படங்கள்
பணம் படைத்தவன்

பணம் படைத்தவன் (Panam Padaithavan) 1965 ஆம் ஆண்டு மார்ச்சு மாதம் 27 ஆம் தேதியன்று வெளிவந்த தமிழ்த் திரைப்படமாகும். டி. ஆர். ராமண்ணா இயக்கத்தில் வெளிவந்த இத்திரைப்படத்தில் எம். ஜி. ஆர், கே. ஆர். விஜயா, சௌகார் ஜானகி மற்றும் பலரும் நடித்திருந்தனர். திரையரங்குகளில் வெற்றிகரமாக 100 நாட்களைத் தாண்டி படம் ஓடியது.

நடிகர்கள்

பாடல்கள் 
இத்திரைப்படத்திற்கு விசுவநாதன் இராமமூர்த்தி இசையமைத்திருந்தனர்.

மேற்கோள்கள்

வெளி இணைப்புகள் 
 பணம் படைத்தவன்

1965 தமிழ்த் திரைப்படங்கள்‎
இந்தியத் தமிழ்த் திரைப்படங்கள்
விஸ்வநாதன் - இராமமூர்த்தி இசையமைத்த திரைப்படங்கள்
எம். ஜி. ஆர். நடித்த திரைப்படங்கள்
கே. ஆர். விஜயா நடித்த திரைப்படங்கள்
சௌகார் ஜானகி நடித்த திரைப்படங்கள்
நாகேஷ் நடித்த திரைப்படங்கள்
எஸ். ஏ. அசோகன் நடித்த திரைப்படங்கள்
பணம் தரும் பரிசு

பணம் தரும் பரிசு 1965 ஆம் ஆண்டு வெளிவந்த தமிழ்த் திரைப்படமாகும். எம். கிருஷ்ணசுவாமி இயக்கத்தில் வெளிவந்த இத்திரைப்படத்தில் திருச்சி சௌந்தராஜன், எஸ். எம். ராமன், வி. என். இராமலிங்கம், எம். கே. மணவாளன், ஏ. வி. பிரபாகர், வி. ஆர். திலகம், இரமணதிலகம், இரத்னாதேவி, கமலா தேவி மற்றும் பலர் நடித்திருந்தனர். செல்லத்துரை, டி. எஸ். நடேஸ் ஆகியோர் இசையமைக்க டேப் ராதாமாணிக்கம், தஞ்சைவாணன், அ. க. சுப்பையா, தமிழன்பன், திருப்பனந்தாள் மணியம் ஆகியோர் பாடல்களை யாத்தனர்.

சாண்டோ சின்னப்பா தேவரின் சகோதரரான எம். எம். ஏ. சுப்பையா தேவர் படத்தைத் தயாரித்ததுடன் கதை, வசனங்களையும் அவரே எழுதினார்.

இத்திரைப்படத்தில் நடித்த ரமணதிலகம் என்ற நடிகையை கவிஞர் வாலி பின்னர் காதலித்துத் திருமணம் செய்துகொண்டார்.

மேற்கோள்கள்

இவற்றையும் பார்க்கவும்
 தமிழ்த் திரைப்படங்களின் பட்டியல், 1965

1965 தமிழ்த் திரைப்படங்கள்‎
இந்தியத் தமிழ்த் திரைப்படங்கள்
பஞ்சவர்ணக்கிளி (திரைப்படம்)

பஞ்சவர்ணக்கிளி (Panchavarna Kili) 1965 ஆம் ஆண்டு மே மாதம் 21 ஆம் தேதியன்று வெளிவந்த தமிழ்த் திரைப்படமாகும். கே. சங்கர் இயக்கத்தில் வெளிவந்த இத்திரைப்படத்தில் ஆர். முத்துராமன், ஜெய்சங்கர், கே. ஆர். விஜயா, நாகேஷ், மனோரமா, மேஜர் சுந்தரராஜன், எஸ். என். லட்சுமி மற்றும் பலரும் நடித்திருந்தனர். புரட்சிக்கவிஞர் பாரதிதாசனும் கவிஞர் வாலியும் இயற்றிய இத்திரைப்படத்தின் பாடல்களை டி. எம். சௌந்தரராஜனும் பி. சுசீலாவும் பாடியிருந்தனர். வர்த்தக ரீதியாக திரையரங்குகளில் படம் வெற்றிகரமாக ஓடியது. விசுவநாதன் ராமமூர்த்தி இசையில் பாரதிதாசனும் வாலியும் பாடல்கள் எழுதியிருந்தனர்.

பாடல்கள் 
விஸ்வநாதன் மற்றும் ராமமூர்த்தி அவர்கள் பாடல்களுக்கு இசை அமைத்தார்கள். பாடல்களுக்கான வரிகள் பாரதிதாசன் மற்றும் வாலி அவர்களால் எழுதப்பட்டது. "அழகன் முருகனிடம் ஆசை வைத்தேன்" என்ற பாடல் திலங் ராகத்தில் பாடப்பட்டது. "தமிழுக்கும் அமுதென்று பேர்" என்ற பாடல் தமிழ் மொழியின் இனிமையைப் போற்றுகிறது.

பாடல் பட்டியல்

மேற்கோள்கள்

வெளி இணைப்புகள் 
 
 

1965 தமிழ்த் திரைப்படங்கள்‎
இந்தியத் தமிழ்த் திரைப்படங்கள்
விஸ்வநாதன் - இராமமூர்த்தி இசையமைத்த திரைப்படங்கள்
ஜெய்சங்கர் நடித்த திரைப்படங்கள்
கே. ஆர். விஜயா நடித்த திரைப்படங்கள்
முத்துராமன் நடித்த திரைப்படங்கள்
நாகேஷ் நடித்த திரைப்படங்கள்
மனோரமா நடித்த திரைப்படங்கள்
மேஜர் சுந்தரராஜன் நடித்த திரைப்படங்கள்
பூஜைக்கு வந்த மலர்

பூஜைக்கு வந்த மலர் (Poojaikku Vandha Malar) 1965 ஆம் ஆண்டு மார்ச்சு மாதம் 12 ஆம் தேதியன்று வெளிவந்த தமிழ்த் திரைப்படமாகும். வி. ஸ்ரீநிவாசன் இயக்கத்தில் வெளிவந்தது இத்திரைப்படம். இத்திரைப்படத்தினை முக்தா பிலிம்ஸ் நிறுவனம் தயாரித்திருந்தனர். ஜெமினி கணேசன், நாகேஷ். முத்துராமன், சாவித்திரி கணேஷ், பண்டரி பாய் ஆகியோர் முக்கிய வேடங்களில் நடித்திருந்தனர்.

இத்திரைப்படத்திற்கு வாலி, ஆலங்குடி சோமு ஆகியோர் பாடல்களை எழுதியிருந்தனர். விஸ்வநாதன்- ராமமூர்த்தி இசையமைத்திருந்தனர். சீனிவாஸ், கோவிந்தராஜன், ராகவன், சுசீலா, எல். ஆர். ஈஸ்வரி ஆகியோர் பாடல்களை பாடியிருந்தனர்.

நடிகர்கள் 
 ஜெமினி கணேசன் 
 நாகேஷ் 
 முத்துராமன் 
 எஸ். வி. சகஸ்ரநாமம் 
 எஸ். ராமராவ்
 தேவா
 சாவித்திரி கணேசன் 
 பண்டரி பாய் 
 மணிமாலா 
 மனோரமா 
 சந்தியா
 சித்ரா தேவி

படக்குழு
 ஒளிப்பதிவு - நிமாய் கோஷ்
 ஒலிப்பதிவு - விஸ்வநாதன்
 பாடல்கள் - வாலி, ஆலங்குடி சோமு
 பின்னணி - சீனிவாஸ், கோவிந்தராஜன், ராகவன், சுசீலா, எல். ஆர். ஈஸ்வரி
 கலை - ராமசாமி
 ஸ்டில்ஸ் - பி. ரங்கநாதன்
 மேக்கப் - ரெங்கசாமி, நாகேஸ்வரராவ், மாணிக்கம், ராமசாமி, பத்மநாபன்
 உடைகள் - குப்புசாமி, அச்சுதன்
 நடனம் - ராஜ்குமார்
 செட்டிங் - ரெங்கசாமி, சொக்கலிங்கம், கன்னியப்பன்
 செட் பிராப்பர்டிஸ் - சினி கிராப்ட்ஸ்
 உதவி இயக்குநர் - ஏ. கே. சாந்தாமணாளன்
 இசை - விஸ்வநாதன்- ராமமூர்த்தி

இவற்றையும் பார்க்கவும்
 தமிழ்த் திரைப்படங்களின் பட்டியல், 1965

மேற்கோள்கள்

வெளி இணைப்புகள் 
 

1965 தமிழ்த் திரைப்படங்கள்‎
இந்தியத் தமிழ்த் திரைப்படங்கள்
விஸ்வநாதன் - இராமமூர்த்தி இசையமைத்த திரைப்படங்கள்
ஜெமினி கணேசன் நடித்துள்ள திரைப்படங்கள்
முத்துராமன் நடித்த திரைப்படங்கள்
மனோரமா நடித்த திரைப்படங்கள்
நாகேஷ் நடித்த திரைப்படங்கள்
பண்டரிபாய் நடித்த தமிழ்த் திரைப்படங்கள்
எஸ். வி. சகஸ்ரநாமம் நடித்த திரைப்படங்கள்
சாவித்திரி நடித்த திரைப்படங்கள்
முக்தா சீனிவாசன் இயக்கிய தமிழ்த் திரைப்படங்கள்
பூமாலை (திரைப்படம்)

பூமாலை 1965 ஆம் ஆண்டு வெளிவந்த தமிழ்த் திரைப்படமாகும். பி. நீலகண்டன் இயக்கத்தில் வெளிவந்த இத்திரைப்படத்தில் எஸ். எஸ். ஆர், விஜயகுமாரி மற்றும் பலரும் நடித்திருந்தனர். ஆர். சுதர்சனம் இத்திரைப்படத்திற்கு இசையமைத்திருந்தார்.

இவற்றையும் பார்க்கவும்
 தமிழ்த் திரைப்படங்களின் பட்டியல், 1965

மேற்கோள்கள் 

1965 தமிழ்த் திரைப்படங்கள்‎
இந்தியத் தமிழ்த் திரைப்படங்கள்
ஆர். சுதர்சனம் இசையமைத்த திரைப்படங்கள்
மு. கருணாநிதி திரைக்கதை எழுதிய திரைப்படங்கள்
தமிழ்ப் புதினங்களை அடிப்படையாக கொண்ட திரைப்படங்கள்
எஸ். எஸ். ராஜேந்திரன் நடித்த திரைப்படங்கள்
சி. ஆர். விஜயகுமாரி நடித்த திரைப்படங்கள்
அஞ்சலிதேவி நடித்த திரைப்படங்கள்
நாகேஷ் நடித்த திரைப்படங்கள்
மனோரமா நடித்த திரைப்படங்கள்
எஸ். ஏ. அசோகன் நடித்த திரைப்படங்கள்
தாயின் கருணை

தாயின் கருணை (Thayin Karunai) 1965 ஆம் ஆண்டு வெளிவந்த தமிழ்த் திரைப்படமாகும். ஜி. வி. ஐயர் இயக்கத்தில் வெளிவந்த இத்திரைப்படத்தில் கல்யாண்குமார், லீலாவதி மற்றும் பலரும் நடித்திருந்தனர்.

பாடல்கள் 

ஜி. கே. வெங்கடேசு இசையமைத்த இத்திரைப்படத்தில் இடம்பெற்ற பாடல்களை கவிஞர்கள் அ. மருதகாசி, மாயவநாதன், கே. எஸ். ராஜ் ஆகியோர் இயற்றியவர்.

பின்னணிப் பாடகர்கள் சீர்காழி கோவிந்தராஜன், பி. பி. ஸ்ரீனிவாஸ், ஏ. எல். ராகவன், ஜி. கே. வெங்கடேசு, எஸ். ஜானகி , ஏ. பி. கோமளா, கே. ஜமுனா ராணி, எல். ஆர். ஈஸ்வரி ஆகியோர்.

1965 தமிழ்த் திரைப்படங்கள்‎
இந்தியத் தமிழ்த் திரைப்படங்கள்
தாழம்பூ (திரைப்படம்)

தாழம்பூ (Thazhampoo) 1965 ஆம் ஆண்டு அக்டோபர் மாதம் 23 ஆம் தேதி தீபாவளியன்று வெளிவந்த தமிழ்த் திரைப்படமாகும். எஸ். ராமதாஸ் இயக்கத்தில் வெளிவந்த இத்திரைப்படத்தில் எம். ஜி. ஆர், கே. ஆர். விஜயா மற்றும் பலர் நடித்திருந்தனர். திரைப்படத்திற்கு கே.வி. மகாதேவன் இசையமைத்திருந்தார்.

கதை 
கணக்காளரான கந்தசுவாமி தனது முதலாளியிடம் பணம் கேட்கச் சென்றபோது, ​​அவர் கொலைக் குற்றத்திற்காகச் சிறைப்படுத்தப்பட்டு சிறையில் அடைக்கப்படுகிறார். அவரது சகோதரர் துரை, கந்தசுவாமி குற்றமற்றவர் என்று நம்பினார், சதித்திட்டத்தை வெளிக்கொணர முயற்சிக்கிறார்.

நடிகர்கள் 
 எம். ஜி. ராமச்சந்திரன்- துரை
 கே. ஆர். விஜயா-கமலி 
 எம். ஆர். ராதா- எஸ். பி. இராஜ இரத்னம் 
 எம். என். நம்பியார்- மோகன் 
 எஸ். ஏ. அசோகன்- கந்தசாம
 மணிமாலா - பாக்கியம்
 பிவி ராதா - காவேரி
 நாகேஷ்- வேலு 
 மனோரமா- வேலுவின் காதலி
 கே. ஆர் ராம்சிங் - முருகன் 
 எம்.கே.முஸ்தபா - காவல் ஆய்வாளர் 
 திருப்பதிசாமி- எஸ். பி சோமநாதன் 
 ஏ வீரப்பன்- கமலி கார் ஓட்டுநர்

இவற்றையும் பார்க்கவும்
 தமிழ்த் திரைப்படங்களின் பட்டியல், 1965

மேற்கோள்கள்

வெளி இணைப்புகள் 
 ஐஎம்டிபி தளத்தில்

1965 தமிழ்த் திரைப்படங்கள்‎
இந்தியத் தமிழ்த் திரைப்படங்கள்
கே. வி. மகாதேவன் இசையமைத்த தமிழ்த் திரைப்படங்கள்
எம். ஜி. ஆர். நடித்த திரைப்படங்கள்
கே. ஆர். விஜயா நடித்த திரைப்படங்கள்
எம். ஆர். ராதா நடித்த திரைப்படங்கள்
எம். என். நம்பியார் நடித்த திரைப்படங்கள்
எஸ். ஏ. அசோகன் நடித்த திரைப்படங்கள்
நாகேஷ் நடித்த திரைப்படங்கள்
மனோரமா நடித்த திரைப்படங்கள்
உன்னைப்போல் ஒருவன் (1965 திரைப்படம்)

உன்னைப்போல் ஒருவன் (Unnaipol Oruvan) என்பது 1965 ஆம் ஆண்டு பெப்ரவரி மாதத்தில் வெளிவந்த தமிழ்த் திரைப்படமாகும். ஜெயகாந்தன்  இயக்கத்தில் வெளிவந்த இத்திரைப்படத்தில் பிரபாகரன், காந்திமதி மற்றும் பலர் நடித்திருந்தனர். விமர்ச்சகர்களிடம் வரவேற்ப்பை பெற்ற இத்திரைப்படத்திற்கு 1965-ஆம் ஆண்டு 12-வது தேசிய விருது கிடைத்தது. இத்திரைப்படத்தில் பாடல்கள் எதுவுமில்லை, பின்னணி இசையை சிட்டிபாபு அமைத்திருந்தார்.

ஜெயகாந்தன் தான் எழுதிய உன்னைப்போல் ஒருவன் புதினத்தை அதே பெயரில் திரைப்படமாக இயக்கினார். விமர்ச்சகர்களிடம் வரவேற்ப்பை பெற்ற இப்படம் சோவியத் ஒன்றியத்திலும் திரையிடப்பட்டது. சில ஆண்டுகளுக்கு முன்புவரை இப்படத்தின் பிரதிகள் ஏதும் இல்லாத நிலையில் இருந்தது. ஜெயகாந்தனின் 87 ஆவது பிறந்த நாளை முன்னிட்டு அவரது குடும்பத்தினர் 2023, ஏப்ரல் 24 அன்று தேடி எடுத்து யூடியூபில் பிதிவேற்றினர்.

இவற்றையும் பார்க்கவும்
 தமிழ்த் திரைப்படங்களின் பட்டியல், 1965

மேற்கோள்கள்

வெளி இணைப்புகள் 
யூடியூபில் உன்னைப் போல் ஒருவன் திரைப்படம்.

1965 தமிழ்த் திரைப்படங்கள்
இந்தியத் தமிழ்த் திரைப்படங்கள்
அறிமுக இயக்குநர் திரைப்படங்கள்
நாகேஷ் நடித்த திரைப்படங்கள்
தமிழ்ப் புதினங்களை அடிப்படையாக கொண்ட திரைப்படங்கள்
காந்திமதி நடித்த திரைப்படங்கள்
வல்லவனுக்கு வல்லவன்

வல்லவனுக்கு வல்லவன் (Vallavanukku Vallavan) 1965 ஆம் ஆண்டு வெளிவந்த தமிழ்த் திரைப்படமாகும். ஆர். சுந்தரம் இயக்கத்தில் வெளிவந்த இத்திரைப்படத்தில் மணிமாலா, அசோகன், இரா. சு. மனோகர் மற்றும் பலர் நடித்திருந்தனர். வேதாவின் இசையமைப்பில் கண்ணதாசனும் பஞ்சு அருணாச்சலமும் பாடல்கள் எழுதினர்.

நடிகர்கள் 
 ஜெமினி கணேசன்- பிரகாஷ் 
 கே. ஏ. தங்கவேலு- பாபு 
 மனோகர்- பிஜுவா பக்கிரி / ஆய்வாளர் சேகர்
 எஸ். ஏ. அசோகன் - ரமேஷ்
 ராமதாஸ்- ஜம்பு 
 மணிமாலா - கீதா 
 மனோரமா- மாலா 
 சாவித்ரி கணேசன் 
 டி. பி. முத்துலட்சுமி- அறிவிப்பாளர்

இவற்றையும் பார்க்கவும் 
 தமிழ்த் திரைப்படங்களின் பட்டியல், 1965

மேற்கோள்கள்

வெளி இணைப்புகள் 
 வல்லவனுக்கு வல்லவன்

1965 தமிழ்த் திரைப்படங்கள்‎
இந்தியத் தமிழ்த் திரைப்படங்கள்
வேதா இசையமைத்த திரைப்படங்கள்
ஜெமினி கணேசன் நடித்துள்ள திரைப்படங்கள்
கே. ஏ. தங்கவேலு நடித்த திரைப்படங்கள்
எஸ். ஏ. அசோகன் நடித்த திரைப்படங்கள்
மனோரமா நடித்த திரைப்படங்கள்
சாவித்திரி நடித்த திரைப்படங்கள்
வழிகாட்டி (திரைப்படம்)

வழிகாட்டி (Vazhikatti) 1965 ஆம் ஆண்டு வெளிவந்த தமிழ்த் திரைப்படமாகும். கே. பெருமாள் இயக்கத்தில் வெளிவந்த இத்திரைப்படத்தில் எஸ். எஸ். ஆர், விஜயகுமாரி மற்றும் பலரும் நடித்திருந்தனர். இப்ராகிம் படத்திற்கு இசையமைத்திருந்தார். திரைப்படத்தின்  கதை காலாவதியானது என்றும் யூகிக்கக்கூடியதாக இருந்தது என்றும் கல்கி பத்திரிகை  விமர்சன் செய்திருந்தது. ஆனால் ராஜேந்திரனுக்காக ஒருமுறை படத்தைப்  பார்க்கலாம் என்றும் இப்பத்திரிகை விமர்சனம் செய்திருந்தது.

மேற்கோள்கள்

வெளியிணைப்புகள் 
 

1965 தமிழ்த் திரைப்படங்கள்‎
இந்தியத் தமிழ்த் திரைப்படங்கள்
எஸ். எஸ். ராஜேந்திரன் நடித்த திரைப்படங்கள்
சி. ஆர். விஜயகுமாரி நடித்த திரைப்படங்கள்
வி. கே. ராமசாமி நடித்த திரைப்படங்கள்
எம். ஆர். ராதா நடித்த திரைப்படங்கள்
வீர அபிமன்யு

வீர அபிமன்யு (Veera Abhimanyu) 1965 ஆம் ஆண்டு ஆகத்து மாதம் 20 ஆம் தேதியன்று வெளிவந்த தமிழ்த் திரைப்படமாகும்.  வி. மதுசூதன ராவ் இயக்கத்தில் வெளிவந்த இத்திரைப்படத்தில் ஏ. வி. எம். ராஜன், காஞ்சனா மற்றும் பலரும் நடித்திருந்தனர். கே.வி. மகாதேவன் இசையில் கண்ணதாசன் பாடல்களை எழுதியிருந்தார்.

மேற்கோள்கள்

மேலும் வாசிக்க

வெளி இணைப்புகள் 
 

1965 தமிழ்த் திரைப்படங்கள்‎
இந்தியத் தமிழ்த் திரைப்படங்கள்
போர் திரைப்படங்கள்
கே. வி. மகாதேவன் இசையமைத்த தமிழ்த் திரைப்படங்கள்
ஏ. வி. எம். ராஜன் நடித்த திரைப்படங்கள்
நாகேஷ் நடித்த திரைப்படங்கள்
எஸ். வி. சகஸ்ரநாமம் நடித்த திரைப்படங்கள்
வெண்ணிற ஆடை

வெண்ணிற ஆடை (Vennira Aadai) 1965 ஆம் ஆண்டு ஏப்ரல் மாதம் 14 ஆம் தேதியன்று  தமிழில் வெளிவந்த முக்கோண காதல் திரைப்படமாகும். ஸ்ரீதர் இயக்கத்தில் வெளிவந்த இத்திரைப்படத்தில் ஜெயலலிதா, ஸ்ரீகாந்த், நிர்மலா, மூர்த்தி மற்றும் பலரும் நடித்திருந்தனர். விசுவநாதன் ராமமூர்த்தி இசையமைப்பில் கண்ணதாசன் பாடல்களை எழுதியிருந்தார்.

இப்படமே ஜெயலலிதாவின் முதல் தமிழ்ப்படமாகும். இப்படத்தில் முதலில் தோன்றியதால் நிர்மலா வெண்ணிற ஆடை நிர்மலா என்றும் மூர்த்தி வெண்ணிற ஆடை மூர்த்தி என்றும் அறியப்பட்டனர்.

கதைச்சுருக்கம் 
பள்ளி மாணவி ஒருவருக்கு விடலைப்பருவத்திலேயே திருமணம் நடந்துவிடுகிறது. அவரது கணவன் ஒரு நேர்ச்சியில் இறந்துவிடுகிறான். கணவன் இறந்த அதிர்ச்சியில் அவளது மனநிலை பாதிக்கப்படுகிறது. அவளுக்கு மருத்துவம்பார்க்கும் மருத்துவரை அவள் காதலிக்கத் தொடங்குகிறாள். ஆனால் அந்த மருத்துவர் ஏற்கனவே வேரொரு பெண்ணைக் காதலித்துவருகிறார். இறுதியில் என்ன ஆனது என்பதே கதை முடிவு.

மேற்கோள்கள்

வெளி இணைப்புகள் 
 

1965 தமிழ்த் திரைப்படங்கள்‎
இந்தியத் தமிழ்த் திரைப்படங்கள்
ஸ்ரீதர் இயக்கிய தமிழ்த் திரைப்படங்கள்
விஸ்வநாதன் - இராமமூர்த்தி இசையமைத்த திரைப்படங்கள்
ஜெயலலிதா நடித்த திரைப்படங்கள்
வெண்ணிற ஆடை மூர்த்தி நடித்த திரைப்படங்கள்
மேஜர் சுந்தரராஜன் நடித்த திரைப்படங்கள்
அவன் பித்தனா

அவன் பித்தனா (Avan Pithana?) 1966 ஆம் ஆண்டு ஏப்ரல் மாதம் 29 ஆம் தேதியன்று வெளிவந்த தமிழ்த் திரைப்படமாகும். பி. நீலகண்டன் இயக்கத்தில் வெளிவந்த இத்திரைப்படத்தில் எஸ். எஸ். ஆர், விஜயகுமாரி, எஸ். வி. சகஸ்ரநாமம், டி. எஸ். பாலையா, டி. பி. முத்துலட்சுமி உட்பட பலர் நடித்திருந்தனர். மு. கருணாநிதி எழுதிய இப்படத்தை ஆர். பெரியநாயகம் தயாரித்திருந்தார். இது தெலுங்கில் வெளியான தகுடு மூத்தலு (1964) என்ற திரைப்படத்தின் மறு ஆக்கம் ஆகும். இது 1966 ஏப்ரல் 29 அன்று வெளியிடப்பட்டது.

மேற்கோள்கள்

வெளி இண் ஐப்புகள்

புற இணைப்புகள் 
 

1966 தமிழ்த் திரைப்படங்கள்‎
இந்தியத் தமிழ்த் திரைப்படங்கள்
எஸ். எஸ். ராஜேந்திரன் நடித்த திரைப்படங்கள்
மு. கருணாநிதி திரைக்கதை எழுதிய திரைப்படங்கள்
சி. ஆர். விஜயகுமாரி நடித்த திரைப்படங்கள்
எஸ். வி. சகஸ்ரநாமம் நடித்த திரைப்படங்கள்
டி. எஸ். பாலையா நடித்த திரைப்படங்கள்
நாகேஷ் நடித்த திரைப்படங்கள்
சந்திரோதயம்

சந்திரோதயம் (Chandrodayam) 1966 ஆம் ஆண்டு மே மாதம் 27 ஆம் தேதியன்று வெளிவந்த தமிழ்த் திரைப்படமாகும். கே. சங்கர் இயக்கத்தில் வெளிவந்த இத்திரைப்படத்தில் எம். ஜி. ஆர், ஜெயலலிதா மற்றும் பலரும் நடித்திருந்தனர். இத்திரைப்படத்திற்கு எம். எசு. விசுவநாதன் இசையமைத்திருந்தார்.

மேற்கோள்கள்

உசாத்துணை 
Blast from the past: Chandhrodhayam (1966), ராண்டார் கை, தி இந்து, சனவரி 9, 2016

1966 தமிழ்த் திரைப்படங்கள்‎
இந்தியத் தமிழ்த் திரைப்படங்கள்
எம். எஸ். விஸ்வநாதன் இசையமைத்த திரைப்படங்கள்
எம். ஜி. ஆர். நடித்த திரைப்படங்கள்
ஜெயலலிதா நடித்த திரைப்படங்கள்
எம். ஆர். ராதா நடித்த திரைப்படங்கள்
எம். என். நம்பியார் நடித்த திரைப்படங்கள்
பண்டரிபாய் நடித்த தமிழ்த் திரைப்படங்கள்
எஸ். ஏ. அசோகன் நடித்த திரைப்படங்கள்
மனோரமா நடித்த திரைப்படங்கள்
நாகேஷ் நடித்த திரைப்படங்கள்
நகர்படி

நகர்படி (Escalator) என்பது, மக்களைக் கட்டிடங்களின் ஒரு தளத்தில் இருந்து இன்னொரு தளத்துக்குக் கொண்டு செல்லும் ஒரு பொறிமுறையாகும். படி போன்ற அமைப்பைக் கொண்ட இதன் படிகள் மேல் நோக்கி அல்லது கீழ் நோக்கித் தொடர்ச்சியாக நகருமாறு அமைக்கப்பட்டிருக்கின்றன. இதனால் வழமையான படிக்கட்டுகளிற் போல மக்கள் அதன்மீது ஏற வேண்டியதில்லை. படிகளே நகர்ந்து அவர்களைச் செல்ல வேண்டிய இடத்துக்குத் தோக்கிச் செல்கின்றன. இயங்கிக் கொண்டிருக்கும் உலோகப் பட்டிகள் மீது பொருத்தப்பட்டுள்ள இப் படிகள் எப்பொழுதும் கிடை மட்டமாகவே இருக்கும். இதனால் மக்கள் இதன் மீது நின்று கொண்டு மேல் நோக்கி அல்லது கீழ் நோக்கிச் செல்ல முடியும்.

நகர்படிகள் உயர்த்திகளைப் போல் வேகமாகச் செல்வதில்லை ஆயினும், உயர்த்திகளைவிடக் கூடிய அளவில் மக்களை ஓரிடத்திலிருந்து இன்னோரிடத்துக்குக் கொண்டு செல்ல வல்லவை. அத்துடன், உயர்த்திகளுக்காகக் காத்திருப்பதுபோல் இவற்றுக்காகக் காத்திருக்க வேண்டியதில்லை.

பரவமைப்பு (Lay-out) 

நகர்படிகள் பொதுவாகக் கட்டிடங்களின் நிலத்தளத்துக்கு அண்மையிலுள்ள சில தளங்களுக்கு இடையிலான போக்குவரத்துக்களுக்காகவே அமைக்கப்படுகின்றன. பொதுவாக நகர்படிகள் இணைகளாகவே அமைக்கப்படுகின்றன. இவற்றுள் ஒன்று தொடர்ச்சியாக மேல் நோக்கியும், மற்றது கீழ் நோக்கியும் இயங்கிக் கொண்டிருக்கும். ஆனாலும் எல்லாச் சந்தர்ப்பங்களிலும் இவ்வாறு அமைவதில்லை. பெரிய அங்காடித் தொகுதிக் கட்டிடங்களில், விற்பனைக்கு இருப்பவற்றை மக்கள் பார்ப்பதற்கான வாய்ப்புக்களைக் கூட்டுவதற்காக, ஏறுவதற்கும் இறங்குவதற்குமான நகர்படிகளை அருகருகே அமைக்காமல் ஒன்றுக்கொன்று தொலைவில் இருக்குமாறு அமைப்பதுண்டு.

வடிவமைப்பு 

வழமையான படிக்கட்டுகளில் இருப்பதுபோல் நகர்படிகளில், இடையில் படிமேடைகள் இருப்பதில்லை. படிகள் தொடர்ச்சியாகவே ஒரு தளத்திலிருந்து இன்னொரு தளம் வரை செல்கின்றன. பெரும்பாலான நகர்படிகள் நேரானவை. ஆயினும், சில இடங்களில் வளைவான நகர்படிகளும் உள்ளன. இவற்றில் படிகள் மட்டுமன்றிப் பக்கங்களிலுள்ள தடுப்புகளுக்கு மேல் அமையும் பற்றுக்கோடுகளும் (Hand Rail) நகரும்படி அமைக்கப்பட்டுள்ளன.

இவற்றையும் பார்க்கவும் 

 உயர்த்தி
 சுற்றுயர்த்தி

மேற்கோள்கள்

கட்டிடங்கள்
அமெரிக்கக் கண்டுபிடிப்புகள்
20-ஆம் நூற்றாண்டுக் கண்டுபிடிப்புகள்
சுற்றுயர்த்தி

சுற்றுயர்த்தி (paternoster) என்பது, கட்டிடங்களில் தளங்களுக்கு இடையேயான போக்குவரத்துக்கு உதவும் ஒரு வகை உயர்த்தி ஆகும். இது சங்கிலித் தொடராக இணைக்கப்பட்ட, கதவுகள் அற்ற, உயர்த்திப் பேழைகளைக் கொண்டது. தொடர்ச்சியாக இயங்கிக் கொண்டிருக்கும் இதன் ஒரு பக்கம் மேல் நோக்கியும், மறு பக்கம் கீழ் நோக்கியும் மெதுவாக இயங்கிக் கொண்டிருக்கும். இதனைப் பயன்படுத்த விரும்புபவர்கள் சுற்றுயர்த்தி இயங்கிக் கொண்டிருக்கும் போதே உள்ளே ஏறவோ அதிலிருந்து இறங்கவோ வேண்டும். பழக்கப்பட்டவர்களுக்கு இது கடினமானது அல்ல. இதனால், இவை பொதுவாக, அலுவலகங்கள் போன்ற இடங்களில் அங்கு வேலை செய்வோர் பயன்படுத்துவதற்காக அமைக்கப்படுகின்றன.

இது முதன்முதலாக இலண்டனைச் சேர்ந்த ஜே. ஈ. ஹால் என்பவரால் 1884 ஆம் ஆண்டில் அமைக்கப்பட்டது. அவர் இதனைச் சுற்று உயர்த்தி என்னும் பொருள்படும் ஆங்கிலச் சொல்லான Cyclic Elevator என்னும் சொல்லால் குறித்தார். இதன் இயக்கம், தியானத்துக்கு உதவும் செபமாலை யின் இயக்கம் போல இருந்ததால் அதன் பெயரைக் குறித்த paternoster ("எங்கள் தந்தையே", இலத்தீனில் கிறிஸ்து கற்பித்த செபத்தின் துவக்க வார்த்தைகள்) என்னும் பெயரால் அதை அழைத்தனர். இப்பெயரே பின்னர் நிலைபெற்றுவிட்டது.

வழமையான உயர்த்திகளைவிடக் கூடுதலானவர்களை ஏற்றி இறக்கக் கூடியதாக இருந்ததன் காரணமாகச் சுற்றுயர்த்திகள் 20 ஆம் நூற்றாண்டின் முதல் அரைப்பகுதி முழுவதும் மக்களிடையே வரவேற்பைப் பெற்றிருந்தன. இவை ஐரோப்பாக் கண்டத்திற் பரவலாகப் பயன்பட்டன. ஏறி இறங்கும்போது ஏற்படக்கூடிய ஆபத்துக்களைக் கருத்திற் கொண்டும், ஊனமுற்றோரின் பயன்பாட்டுக்கு இத்தகைய உயர்த்திகள் உதவா என்பதாலும், சுற்றுயர்த்திகள் தற்காலத்தில் கட்டிடங்களில் பொருத்தப்படுவதில்லை.

வெளியிணைப்புகள் 

 லீசெஸ்டரில் மாணவர்கள் பயன்படுத்தும் சுற்றுயர்த்தி பற்றிய காணொலி
 சுற்றுயர்த்தி அருங்காட்சியகம் 
 சுற்றுயர்த்தி படங்கள்  
 செருமனி, ஆத்திரியா மற்றும் சுவிட்சர்லாந்து நாடுகளிலுள்ள சுற்றுயர்த்தி 
 எஸ்செக்ஸ் பல்கழைக்கழகத்திலுள்ள சுற்றுயர்த்தி 
 செக் குடியரசிலுள்ள சுற்றுயர்த்திகள் 
 பிராங்ஃபர்ட் நகர்த்திலுள்ள சுற்றுயர்த்திகளின் வரலாறு மற்றும் விவரங்கள்
 "த பிரசனர்" தொலைக்காட்சியில் வந்த சுற்றுயர்த்தி பற்றிய விவரங்கள்
 குறும் காணொலி

கட்டிடங்கள்
கருவிகள்
ஆணவம்

ஆணவம் என்பது "நான்", "எனது (என்னுடையது)" என்னும் நினைப்பு. எடுத்துக்காட்டாக, நான்தான் இந்நாட்டிலேயே மிகுந்த செல்வம் உடையவன்; அல்லது படித்தவன்; என்பது போல.

இந்து சமயத்தில் ஆத்மா அல்லது ஆன்மா ஒன்று உண்டு என்னும் "அறிவு" தனை மறந்து, "நான்", "எனது" என உரிமை கொண்டாடி (அஞ்ஞானங்களை விளைவித்து), தன் செல்வங்களிலும், தன் மனைவி மக்கள் ஆகியோர்களிடம் அன்பு காட்டி இன்புற்று, அவற்றில் மயங்குகிறோம் என்பதை ஆத்மா அறியாதபடி ஒளித்து ஆசைகளைப் பெருக்கிக் கொண்டு எல்லாம் தன்னுடையதே என இருத்தல் ஆணவம் எனப்படுகிறது.

இது மோகம், மதம், இராகம், விடா(ஷா)தம், தாபம், சோட(ஷ)ம், வைசித்ரியம் என்னும் காரியங்களைச் செய்யும்.

இதன் பெயர்கள்: ருக், பசுத்வம், அஞ்ஞானம், ஆவ்ருதி, மூலம், ம்ருத்யு, மூர்சை, அஞ்சனம், நீவாரம், அவித்தை, பாவம், ஷயம்,  கிலானி என்பன. (அபிதான சிந்தாமணி - பக்124)

மேலும் பார்க்க 
டன்னிங்-குரூகர் விளைவு
தற்காதல்
பெருமை

மேற்கோள்கள்

வெளி இணைப்புகள் 

இந்து சமயம்
குற்றங்கள்
அனுராகம்

அனுராகம் () 1978ல் வெளியான ஈழத்துத் தமிழ்த் திரைப்படமகும். சமகாலத்தில் தமிழ், சிங்களம் ஆகிய இரண்டு மொழிகளிலும் ஒரே கதையைப் படமாக்கும் வரிசையில் இது முதல் முயற்சியாகும். இத்திரைப்படத்தை தயாரித்து இயக்கிய யசபாலித்த நாணயக்கார என்பவரே இதே போல இரண்டு மொழிகளிலும் படமாகிய நாடு போற்ற வாழ்க திரைப்படத்தையும் இயக்கியவர்.

என். சிவராம், எஸ். விஸ்வநாதராஜா, சந்திரகலா, எஸ். என். தனரட்னம் முதலியோர் நடித்த இத்திரைப்படத்தின் கதை, வசனத்தை எழுதியதோடு உதவி இயக்குனராகவும் பி. எஸ். நாகலிங்கம் பணியாற்றினார். இந்த படத்தில் இடம் பெற்ற பாடல்களை ஈழத்து ரத்தினம் எழுத, அவற்றை முத்தழகு, கலாவதி இருவரும் பாடினார்கள். சரத் தசநாயக்க இசையமைத்தார்.

குறிப்பு
 இதே கதையை சமகாலத்தில் "கீதிகா" என்ற பெயரில் சிங்களப் படமாக தயாரித்தார்கள். தமிழ்ப் படத்தில் சிவராம் - சந்திரகலா நடித்த பிரதான பாத்திரங்களில் சிங்களப் படத்தில் விஜய குமாரணதுங்கவும், மாலினி பொன்சேகாவும் நடித்தார்கள்.
 இயக்குநர் யசபாலித்த நாணயக்கார, இடதுசாரி அரசியல்வாதியான வாசுதேவ நாணயக்காரவின் உடன் பிறந்த சகோதரர் ஆவார்.
 ஈழத்து ரத்தினம் இயற்றிய பாடல் - முத்தழகு பாடியது - "எண்ணங்களாலே இறைவன் தானே, பொன் வண்ணத்தாலே வரைந்துவிட்டானே" என்று ஆரம்பிக்கும் பாடல் பலரைக் கவர்ந்தது.

இலங்கைத் தமிழ்த் திரைப்படங்கள்
1978 தமிழ்த் திரைப்படங்கள்‎
எட்வின் ஹபிள்

எட்வின் பாவெல் ஹபிள் எனும் முழுப்பெயர் கொண்ட எட்வின் ஹபிள் (Edwin Hubble, நவம்பர் 20, 1889 – செப்டெம்பர் 28, 1953) ஒரு புகழ் பெற்ற வானியலாளர் ஆவார். இவரது தந்தையார் மிசோரியில் உள்ள மாஷ்ஃபீல்ட் என்னுமிடத்தில் ஒரு காப்புறுதித் துறை அலுவலராக இருந்தார். 1898 ஆம் ஆண்டில் இவரது குடும்பம் இல்லினோய்சில் உள்ள வீட்டனுக்கு இடம் பெயர்ந்தது. எட்வின் ஹபிள் இளமைக் காலத்தில் சிறந்த விளையாட்டு வீரராகத் திகழ்ந்தார். அக்காலத்தில் இவர் கல்வித் திறமையிலும் பார்க்க விளையாட்டுத் திறமைக்காகவே பெயர் பெற்றிருந்தார்.

இவர் சிக்காகோ பல்கலைக் கழகத்தில், கணிதம், வானியல் என்பவற்றைக் கற்று 1910 இல் இளநிலைப் பட்டம் பெற்றார். ஒக்ஸ்ஃபோட்டில் முதுநிலைப் பட்டம் பெற்றபின்னர் அமெரிக்காவுக்குத் திரும்பினார். ஆரம்பத்தில் இவர் இந்தியானாவின் நியூ அல்பனியில் உள்ள பாடசாலை ஒன்றில் ஆசிரியராகவும், கூடைப்பந்துப் பயிற்சியாளராகவும் பணிபுரிந்தார். அத்துடன் கெண்ட்டகியில் சட்டத் தொழிலும் செய்து வந்தார். முதலாம் உலகப் போரில் இராணுவ சேவையில் சேர்ந்த இவர் விரைவில் மேஜர் தரத்துக்கு உயர்ந்தார். இப்பணியின் பின்னர் வானியல் துறைக்குத் திரும்பிய இவர், சிக்காகோ பல்கலைக் கழகத்தின் யேர்க்ஸ் வானாய்வு நிலையத்தில் சேர்ந்தார். அங்கே 1917 ஆம் ஆண்டில், இவர் முனைவர் பட்டமும் பெற்றுக்கொண்டார். இவர் எழுதிய ஹபிள் விதி அண்டம் விரிந்துகொண்டே இருக்கின்றது என்று கூறுகிறது.

நாசா மற்றும் ஐரோப்பிய விண்வெளி நிறுவனம் இணைந்து எட்வின் ஹபிள் நினைவாக ஹபிள் விண்வெளித் தொலைநோக்கியை ஏப்ரல் 24, 1990இல் அனுப்பியது.

மேலும் பார்க்க
 வானியல்
 விண்மீன் பேரடை
 ஜெரார்டு தெ வவுகவுலியூர்சு
 பெரு வெடிப்புக் கோட்பாடு
 பொதுச் சார்புக் கோட்பாடு
 ஹபிள் விதி
 ஆல்பர்ட் ஐன்ஸ்டைன்
 ஹபிள் விண்வெளித் தொலைநோக்கி

மேற்கோள்கள்

வெளியிணைப்புகள்
 டைம் தளம் 
 லூயிவில் பல்கலைக்கழகம் வானியல் துறை — எட்வின் ஹபிள் புகைப்படங்கள்
 எட்வின் ஹபிள் வாழ்க்கை வரலாறு — ஆலன் சான்டேஜ் எழுதியது
 
 அமெரிக்கன் பிசிக்கள் குழுவின் எட்வின் ஹபிள் வாழ்க்கை வரலாறு 
 எட்வின் பாவெல் — பிரபஞ்சப்பெருவெளியைக் கண்டுபிடித்தவர் 
 விரியும் அண்டம், 1942 எட்வின் ஹபிள்

அமெரிக்க வானியலாளர்கள்
1889 பிறப்புகள்
1953 இறப்புகள்
அமெரிக்க வானியற்பியலாளர்கள்
சிறுகோள் கண்டுபிடிப்பாளர்கள்
அண்டவியலாளர்கள்
அமெரிக்க அறியொணாமையியலாளர்கள்
ஐக்கிய அமெரிக்க ஆண்கள் கூடைப்பந்து விளையாட்டு வீரர்கள்
தென்னாபிரிக்கத் துடுப்பாட்ட அணி

தென்னாபிரிக்கத் துடுப்பாட்ட அணி  தென்னாபிரிக்காவைத் துடுப்பாட்டப் போட்டிகளில் பிரதிநிதித்துவப்படுத்தும் அணியாகும். இது தென்னாபிரிக்கக் கிரிகெட் கட்டுப்பாட்டுச் சபையால் நிர்வகிக்கப்படுகிறது.

தென்னாபிரிக்காவில் துடுப்பாட்டம் ஆங்கிலேயர்களினால் அறிமுகப்படுத்தப்பட்டது. தனது முதலாவது டெஸ்ட் போட்டியை இங்கிலாந்து துடுப்பாட்ட அணிக்கு எதிராக தென்னாபிரிக்காவில் போர்ட் எலிசபெத் நகரில் 1888-89 இல் விளையாடியது. இது பின்னர் 1970இல் அப்போதைய தென்னாபிரிக்க அரசின் நிறவெறிக் கொள்கை காரணமாக அனைத்துலகக் கிரிக்கெட் போட்டிகளில் விளையாடத் தடை செய்யப்பட்டது. இத்தடை பின்னர் 1991இல் நீக்கப்பட்டது.

மேற்கோள்கள்

நாடுகள் வாரியாகத் துடுப்பாட்ட அணிகள்
தென்னாப்பிரிக்காவில் துடுப்பாட்டம்
நியூசிலாந்துத் துடுப்பாட்ட அணி

நியூசிலாந்துத் துடுப்பாட்ட அணி (New Zealand cricket team)  நியூசிலாந்து நாட்டைத் துடுப்பாட்டப் போட்டிகளில் பிரதிநிதித்துவப்படுத்தும் அணியாகும். இவ்வணி Black Caps என்றும் அழைக்கப்படுகின்றது. இது நியூசிலாந்துத் துடுப்பாட்ட  கட்டுப்பாட்டுச் சபையால் நிர்வகிக்கப்படுகிறது.

இவ்வணி தனது முதலாவது டெஸ்ட் போட்டியை இங்கிலாந்துக்கு எதிராக 1929-30களில் நியூசிலாந்தின் கிறைஸ்ட் சர்ச் நகரில் விளையாடியது. முதலாவது டெஸ்ட் வெற்றியை மேற்கிந்தியத் தீவுகளுக்கு எதிராக 1955-56இல் விளையாடிப் பெற்றது. முதலாவது ஒருநாள் அனைத்துலகப் போட்டியை பாகிஸ்தான் அணிக்கு எதிராக 1972-73களில் விளையாடியது.

சான்றுகள் 

நாடுகள் வாரியாகத் துடுப்பாட்ட அணிகள்
நியூசிலாந்தில் துடுப்பாட்டம்
மாண்டூக்ய காரிகை

மாண்டூக்ய காரிகை என்பது மாண்டூக்ய உபநிடதத்தின் விளக்கமாக அமைந்த ஒரு வடமொழி உரை நூலாகும். இது எட்டாம் நூற்றாண்டில் வாழ்ந்த கௌடபாதர் என்பவரால் இயற்றப்பட்டது. மாண்டூக்ய உபநிடதத்தின் சாரம், 215 வரிகள் மூலம் இந் நூலில் விளக்கப்பட்டுள்ளது. பிற்காலத்தில் ஆதி சங்கரரால் இறுதி வடிவம் கொடுக்கப்பட்ட அத்வைத வேதாந்தக் கொள்கையின் அடிப்படைகள் இந்நூலில் எடுத்தாளப் பட்டுள்ளன. இதனால், அத்வைதச் சிந்தனைகளை ஒழுங்குபடுத்தி வெளிப்படுத்திய முதல் நூல் மாண்டூக்ய காரிகையே எனக் கூறப்படுகின்றது. இந்நூலில் கௌடபாதர் கையாண்டுள்ள மொழியும், தத்துவங்களும் அவருக்குப் பௌத்த தத்துவங்களில் இருந்த அறிவை எடுத்துக் காட்டுவதாக ஆய்வாளர்கள் கூறுகிறார்கள்.

நூலின் அமைப்பு
மாண்டூக்ய காரிகை, பகுத்தறிவுக்கு ஒத்த அநுபவத்தின் மூலமும், தருக்க முறையினாலும் பிரம்மன் (இறைவன்) ஒன்றே ஒன்றுதான் என்றும், அதற்கு அப்பால் இன்னொன்று கிடையாது என்றும் கூறும் அத்துவைத நிலையை நிறுவுவதை நோக்கமாகக் கொண்டது. இந்நூல் பிரகரணங்கள் எனப்படும் நான்கு பிரிவுகளாக அமைக்கப்பட்டுள்ளது. இப் பிரிவுகள்:

 ஆகமப் பிரகரணம்
 வைதத்யப் பிரகரணம்
 அத்வைதப் பிரகரணம்
 அலதசந்திப் பிரகரணம்

என்பனவாகும். இவை முறையே 29, 38, 48, 100 ஆகிய எண்ணிக்கையான சுலோகங்களால் ஆக்கப்பட்டுள்ளன.

உள்ளடக்கம்
முதல் பிரிவான ஆகமப் பிரகரணம், மாண்டூக்ய உபநிடதத்தின் சுருக்கமான விளக்கமாக அமைந்துள்ளது. இரண்டாவது பகுதியான வைதத்யப் பிரகரணம், உலகப் பொருட்கள் அனைத்தும் மாயையே என நிறுவ முயல்கிறது. கனவில் காண்பன எல்லாம் எவ்வாறு மாயையோ அதுபோலவே விழித்திருக்கும்போது தோன்றுவனவும் மாயையே என்கிறார் நூலாசிரியர். மூன்றாவது பகுதியில், இறைவனும், உயிர்களுமாக இருக்கின்ற ஒன்றே உண்மையானது என்றும், ஏனையவை எல்லாம் மாயையே என்னும் அத்துவித (இரண்டற்ற) நிலை விளக்கப்படுகிறது. கடைசிப் பகுதியில் இருமைத் தன்மையாகத் தோன்றும் மாயையை அகற்றும் வழிமுறைகள் விளக்கப்படுகின்றன.

ஆதாரநூல்கள்

 மாண்டூக்ய உபநிடதம்

வெளி இணைப்புகள்

  மாண்டூக்ய காரிகையை தமிழில் கேட்க: 

இந்து மெய்யியல் கருத்துருக்கள்
அத்துவிதம்
இந்து சமய நூல்கள்
சமசுகிருத நூல்கள்
இந்திய மெய்யியல்